
KONFERANS 

24.06.2012 : Ewropa û diyardeya koçberiyê (dûma- 
hîk): Ji sedsala llmîn heta 15mîn 




Marine Imberechts, dîrokzan û antropolog, birêvebira 
bernameyan a Navenda Çandî ya Ewropî, rêxistineke 
navneteweyî ku ji aliyê UNESCO hatiye nas kîrin, kur- 
teya beşa 3mîn a pirtûka xwe ya bi semivîsa “Koçberî li 
Ewropa ji berê dîrokê heta rojên me” kir. 

Vê carê, ew li ser koçbûnên li Ewropa ji sedsala 1 lmîn 
heta 15mîn peyivî : 

Sê nîşankên (têbînî) pêşîn : 

1. “Têrrorên sala 1000” : Çend sal berê sala 1000, 
civaka çaxên navîn têrroreke hema efsanewî (my- 


tologique) jiya. Wê bi hebûna hovekî (wahş, dra- 
gon) ku 1000 sal xwe li bin erd veşarti bû û ku 
amade bû ku di sala 1000 de derkeve bawer dikir. 

2. Baldan : 

a) Qelsbûna hukmê “carolingien”, ango yê 
imperator Charlemagne et zarokên wî, sînorên 
imperatoriyê ji gelek dagîrkirinan (işgal) re, 
nemaze yên Ereb “Sarrasins”, Hongarî, Nor- 
mandiyan ... re vekirin. 

b) Di vê tevliheviya giştî de, çîneke civakî ya nuh 
çêbû : Ya fêodalên mezzin, ku bi xwe re per- 
çebûneke gelek mezzin a axê û ya netewahiyan 
anî. Her ku diçû, parastina gelan dihat dayîn 
xwediyên erd ên gelek mezzin. Fêodalîsm bû 
diyardeyeke (fênomên) taxî (mahallî, nêzîk) ya 
hem damezrana berhamanînê (production) û 
hem xweparastinê. 

Nîşank : Fêodalîsm li Imperatoriya Rojhilatî (Ortodoks, 
a Bysance), ku tê de yekîtiya ziman û olê (dîn) hati bû 
parastin, nîn bû. 

c) Hewayê pirr xerab ji sedsala 5mîn heta 
lOmîn xerabûna rewşa wê demê zêde kir : 
sermayên mezzin, nexweşiyên cihê, 
birçîbûn, şerr ... 

Ji sedsala llmîn de, guhertinên mezzin hêdî hêdî 
dibin : 


(ferq) di navbera hunera dest a gundan de, ku ji aliyê 
fêodalan dihat çavdêrî (kontrol) kirin, û ya bajaran 
(tiştên luks) hebû. 


Baştirbûna hewa. 

Ev baştirbûn pêşveçûna gundan anî : 

Pêşveçûna têknîkên çandinî. 

Lênêrîna berhemanîneke (production) çandinî 
ya dewlemendtir. 

Lênêrîna bilindbûna dêmografîk (pirbûna xelk) 
û baştirbûna rewşa gundiyan. 

Pirbûna xelk guherandina ciyên wî anî. Weka 
nimûne : Alman çûn Polonya. 

Nîv-koletî ajot (dewam kir) û bitenê di sedsala 
15mîn de hunda bû (li Ewropa Rojhilatî ew gelek 
derengtir hunda bû). 

Li Rojava hunera dest (artisanat) û bazarganî pêş de 
çû û ji nuh de avabûna bajaran anî. Lê cihêtiyek 


Pêşveçûna mezzin a bazarganiya navneteweyî di 
sedsala 1 linîn de, bi riyên erdî û deryayî û hogiriya 
şerrên xaçparêzî di navbera sedsalên 1 lmîn û 15mîn 
de. 

Cîguherandinên bazarganên mezzin. 

Gerrên hergav dûrtir ên maceraciyên (aventuriers) 
mezzin, weka li kêlekên deryayan ên afrîkî (Marco 
Polo...). 

Hatina Tirkan ji çiyayên Qefqasya û êrîşên Mongo- 
lan ber bi Polonya, û piştre yên Osmaniyên ku Mon- 
gol şikandin. 


HEVPEYVIN 

20.06.2012 : Carmeline Godfirnon, xwendekareke sala 
dawîn a beşa civakzaniyê (sociologie) li zanîngeha 
Liêge, ji bo amadekirina têza xwe ya lîsansê (master) li 
ser pirsa kurdî hevpeyvînek (interview) bi seroka Bu- 



roya Kurdî, Pervîn Cemîl, re kir. Pirsên ku wê jê pirsîn 
li ser rewşa çar perçeyên Kurdistanê, revenda (diaspora) 
kurdî li Ewropa û Beljîka û li ser xebata Buroya Kurdî 
bûn. 


NUÇE JI KURDISTANE 

HEZÎRAN 2012 


KURDISTANA TIRKIYE 


JI10 SALAN DE 171 ZAROK HATIN KUŞTIN 

Di 04 Hezîran 2012 de, bi hinceta Roja Navneteweyî 
ya Zarok, Rêxistina Mafên Mirov li Tirkiyê (IHD) 
daxuyand (îlan kir) ku ji 2002 de, sala ku partiya AKPê 
hat desthilatê (hukm), 171 zarok di pevçûnên bi polîs re 
jiyana xwe hunda kir. Ji 24 salan de, ango ji 1988 de, 
552 zarok ji heman (eynî) sedeman (sebeb) mirin. 
(rudaw.net, 04.06.2012) 

PKK 16 KESAN AZAD DIKE 

Di 04 Hezîran 2012 de, çekdarên PKKê (HPG : Hêzên 
Parastina Gel) daxuyand ku wan di Gulan 2012 de 31 
kes ragirti bûn û ku ji wan 16 hatin azad kirin. 

Wezîrê tirk ê hundir, Idris Naim Şahin, daxuyand ku di 
salekê de, ji Hezîran 2011 de, PKKê 85 kes revandin û 
ji wan 75 azad kirin. Ji aliyê xwe, HPG daxuyand ku di 
Gulan 2012 de, di pevçûnên bi leşkerê tirkî de, 105 


serbaz (esker) hatin kuştin û 63 birîndar kirin. Ji aliyê 
HPGê 24 çekdar mirin. (rudaw.net, 05 û 06.06.2012) 

532 JINÊN PARÊZER LI KURDISTANÊ 



Li 11 bajarên Kurdistanê 532 jinên parêzer (avukat) 
hene : Diyarbekir 184, Batman 28, Sêrt (Siirt) 5, 

Dersîm (Tunceli) 12, Elazîz (Elazig) 54, Mûş 13, 
Mardîn 42, Meletî (Malatya) 95, Riha (Urfa) 83 û 
Şirnex (Şimak) 12. 

(avestakurd.net, 04.06.2012) 

SEROKÊ PARLEMENTÊ PÊŞWAZIYA “BDP”ê 
DIKE 

Di 05 Hezîran 2012 de, serokê parlementa tirkî, Cemil 
Çiçek, li nivîsgeha (buro) xwe pêşwaziya her du hev- 
serokên partiya ku bi awakî ne fermî kurdî ye BDPê, 
Selahettin Demirtaş û Banû Gûlten Kişanak, kir. Wan 
pirsa kurdî, destûra nuh a Tirkiyê û sozên serokwezîrê 
tirk di dema seredana xwe ya Diyarbekirê de giftûgo 
(munaqeşe) kirin. 

(netkurd.com, 05.06., aknews.com, 06.06.2012) 

PKK KESAN DIREYÎNE 

Di 06 Hezîran 2012 de, bi şev, HPG 3 kes, ku ji wan 
serbazek, li ser riya Diyarbekirê revandin. Ev yek piştî 
rawestandina bi dehan erebe û çavdêrîkirina (kontrol) 
kesên ku tê de bûn. 

(rudaw.net, 07.06.2012) 

Serokê şaxa Diyarbekirê ya Rêxistina Mafên Mirov li 
Tirkiyê “IHD”, Raci Bilici, konfêranseke çapemeniyê 
bi bav û meta serbazê ku hat revandin kir û ji PKKê 
azadkirina van girtiyan xwest. 

(rudaw.net, 08.06.2012) 

Di 21 Hezîran de, çekdarên PKKê 5 parêzerên gund 
(mîlîs) li Buzlupmarê, 20 km nêzîkî Bedlîsê, birîndar 
kirin û 4 kes, ku ji wan 3 mamoste (ji wan jinek) û mî- 
lîsek, revandin. Roja din, leşkerê tirkî jimareke mezzin 
ji serbazan (esker) şandin vê navçeyê. 

(netkurd.com, 22.06.2012) 

RAGIRTINÊN GIRSEYÎ (dûmahîk) 

Di 07 Hezîran 2012 de, bi fermana (emr) Dadgeha 
3mîn a Cezayên Giran a Wanê, polîsê tirkî şaredarê (se- 
rokê belediyê) Wanê, Bekir Kaya, piştî lêgerîneke 3 
katjmêran (saet) li mala wî, ragirt. Û wî berpirsiyarên 
din ên PKKê jî, piştî lêgerînên li malan, ragirtin : serokê 
şaxa Wanê ya BDPê û şaredar û endamên encumenên 
şaredariyî yên qezayên Elbak, Bêgirê, Qelqelî, Artemêt, 
Sixke û Çardêranê, ku girêdayî Wanê ne. 

Di heman rojê de, li Izmirê polîs hev-serokê berê yê 
BDPê û parêzer, Cuneyt Camş, ragirt. 

(rudaw.net, rizgari.org, 07.06.2012) 

Di 10 Hezîran de, bi şev polîs ket malên cihê li Cole- 
mêrg (Hakkari) û Beyazîdê. Bi tevayî 25 kes hatin ra- 
girtin. Ji yên Colemêrgê birêvebirê (mudîr) Meya-Der, 
Kamil Yaşar; endamên partiya kurdî BDPê, Şûkrû 
Taşma û Hekim Kaya, hebûn. Û ji yên Beyazîdê : ni- 
mînendeyên (temsîlcî) Tuhad-Derê, Ahmet Kaya, 
Fatma Oral û Bişar Ekrem; alîkarê şaredar, Ali Sögût, û 
endamên encumena şaredariyî. (rudaw.net, 11.06.2012) 


Di 25 Hezîran de, di çarçeva tevgerên li dijî « KCK »ê 
(Komela Civaka Dêmokratîk, ku girêdayî PKKê ye), de 
polîs ket nav buroyên konfêdêrasyona sendîkan, KESK, 
li Ankara. Bi fermana alîkarê dozkarê (prokuror) 
komarê li Ankara, lêgerîn li buroyên vê sendîkayê li 20 
bajaran, ku ji wan Ankara, Eskişehir, Aydm, Diyar- 
bekir, Colemêrg (Hakkari), Adan û Izmir, hatin kirin û 
34 kes, ku ji wan sekreterên giştî yên sendîkayên 
endamên KESK, SES û TUM-BEL-SEN, hatin ragirtin 
û birin dadgehê. Piştî 8 katjmêr (saet) jêpirsîn, 22 kes ji 
wan hatin birin zîndanê. Ew bi « endambûna rêxisti- 
nekê » hatine bi sûc (mehkûm) kirin. Serokê KESKê, 
Ismail Tombul, konfêranseke çapemeniyê li ber sendîka 
kir û tê de got ku hukûmet dixwaze devê her kesekî ku 
weka wê bîr (fikr) nake bigire û ku ewê têkoşîna 
sendîka bajo (dewam bike). 

( netkurd.com , 25.06., rudaw.net, aknews.com, 

28.06.2012) 

DADGEHEK PARASTINA BI KURDÎ DI- 
PEJIRÎNE 

Dadgeha Cezayî a Kocaeli xwestina Mehmet Bayraktar, 
parêzerê (avukat) serokê PKKê Abdullah Öcalan, ku 
parastina xwe bi zimanê kurdî bike pejirand (qebûl kir). 
Ew li zîndana Tîp F a Kandira, ji bo kirina propaganda 
rêxistinekê, ye. 

(netkurd.com, 06.06.2012) 

SÊ JINÊN PKKÊ LI BRÎTANYA MEZZIN TÊN 
TAWANBAR KIRIN 

Dadgeheke bajarê Stockê, li Bakurê Brîtanya Mezzin, 3 
jinên kurd ên cuhan bi tevayî bi 19 sal û 4 meh zîndan 
tawanbar kirin, ji bo ku wan xwaringeheke (rêstoran) 
tirkî yê vî bajarî şewitand û pere bi zorê xwest. 

Li gora gotareke rojnama ingilîzî Dail Mailê, ev jin ev 
in : Delik Dag (25 salî), Altm Yadirgi (28 salî) û Dilan 
Eroglu (20 salî). Wan ev yek ji bo bersîvdayîna kuştina 
sîvîlan, ku di nav wan de zarok hebûn, li Roboskî, li 
nêzîkî sînorê iraqî, ji aliyê firokeyên (tayyare) tirkî di 
meha Çile (janvier) 2012 de, kir ( li bultena me ya 
Sibatê) binêre. Gotar dibêje jî ku çend roj berê vê şe- 
watê, firokeyên tirkî Kurdistan bombe kiri bû û 34 kes 
miri bûn. Loma, ev yek hêrsa van sê jinên cuhan bêtir 
kir. 

(rudaw.net, avestakurd.net, 08.06.2012) 

BANGA 62 HUNERMENDÊN SÎNEMA YÊN 

TIRK 

Cara yekemîn li Tirkiyê, 62 hunermendên sînema yên 
tirk bangek ji hukûmeta tirkî re, ji bo çarekirina pirsa 
kurdî, wajo (imza) kir. Wan tê de piştgiriya rasthatina 
serokwezîr Recep Tayyip Erdogan bi Kemal 
Kibçdaroglu, serokê partiya tirkî ya dijberiyê (muxale- 
fet) CHPê, li ser vê pirsê re kir. 

(avestakurd.net, 09.06.2012) 

SEROKÊ TIRK DIÇE GORA EHMEDÊ XANÎ 

Serokê Tirkiyê, Abdullah Giil, çû Beyazîdê û tê de se- 
redana saraya Ishak Paşa kir. Ji wê derê, ew çû gora 
helbestvanê kurd ê navdar, ê sedsala 17mîn û nivîskarê 
destana Mem û Zînê, Ehmedê Xanî, û li wira « fatiha » 
xwend. Ev helbestvan li bal Kurdan weka bavê bîrê 
(fikr) neteweyî yê kurdî tê dîtin, ji bo ku ew di vê de- 
stanê de bangî Kurdan dike ku li dijî dagîrkeran yek 
bibin. 

(neflel.com, 10.06.2012) 

AŞKEREKIRINA 500.000 DOSYEYÊN JI 50 SA- 
LAN KEVNTIR 

Li gora rojnama tirkî Akşamê, birêvebirê giştî yê ewle- 
hiyê, Mehmet Kihçlar, ferman da birina 500.000 do- 
syeyên ku ji 50 sal kevnitir in rêvebiriya giştî ya 
Arşîvên Dewletê. 250 milyon belge di van dosyeyên ku 
mêjuya (tarîx) wan berê Çile 1963 ye hene. Ew hemî bi 
awakî « dîjîtal » hatine kopye kirin. Gelek belge li ser 
serhildanên kurdî ne. 

(rudaw.net, 11.06.2012) 

JINEKE SIYASÎ TÊ TAWANBAR KIRIN 

Aysel Tugluk, parlementera kurd a partiya BDPê û hev- 
seroka KCDê (Komela Civaka Dêmokratîk), ji aliyê 
dadgeha cezayên giran a Diyarbekirê bi 14 sal û 7 meh 
zîndan, ji bo propaganda PKKê, hat tawanbar kirin. 

Di destpêkê de, ew di 15 dozan (da’wa) de bi tevayî bi 
82 sal zîndan hati bû tawanbar kirin. Lê piştre, tawan- 
barkirinên di 5 dozan de hatin rakirin û jê re 14 sal û 7 
meh zîndan man. Ji sedema nedestdayîna (immunitê, 
dokunmazlik) wê ya parlementerî heta 2015, ev tawan- 
barkirin hîn bi awakî katî (muweqqet) ne hatiye bi cî 
anîn. 

(rudaw.net, peyamner.com, 12.06.2012) 

KONFÊRANSEKE ÇAPEMENIYÊ LI SER 
KOÇBERIYA KURDÎ 

Rêxistina Piştgirî û Alîkariya Koçberên Amedê (Diyar- 
bekir), Amed Göç-Der, Hefteya Koçberiyê pêk anî. Di 
konfêranseke çapemeniyê de, Vecih Aydogan, serokê 
vê rêxistinê, daxuyand ku heta nuha 4.000 gundên kurdî 
hatin şewitandin û vala kirin û 3 milyon Kurd jê hatin 
qewirandin. Û wî got jî ku di demên dawîn de gund 
nema tên şewitandin, lê ku ji sedema avakirina 
bendavan (baraj) bi deh hezaran Kurd neçar (mecbûr) 
bûne ku ji ciyên xwe derkevin û ku bitenê ji sedema 
bendava Ilisu û hundabûna ciyên dîrokî yên nêzîkî kela 
Hesenkeyfê, 70.000 kes reviyan. Aydogan got ku ji se- 
dema tevgerên leşkerî li vê navçê û ji gundiyan re 
qedexekirina çêrandina keriyên xwe li zozanan, ew di- 
tirse ku koçbûn ji nuh de dest pê bike. 

Di 30 salên dawîn de, çend milyon Kurd neçar man ku 
ji malên xwe birevin û li bajarên tirkî, weka Istanbul, 
Izmir, Mersin, Adana, Aydm ... bi cî bibin. 

(rudaw.net, peyamner.com, 14.06.2012) 


25 SAL ZÎNDAN JI KERR Û LALEKÎ RE ! 

Mehmet Tahir Ihsan, barkêşekî (hammal) ku ji roja 
bûna xwe de kerr û lal e, bi 25 sal zîndan, ji bo avêtina 
duruşman (slogan) li xwepêşandaneke li Mersinê, di 21 
Nîsan 2011 de, hat tawanbar kirin ! Di vê mêjuyê (taxîr) 
de, ew ji aliyê polîsan hati bû bin çav kirin û dadgehê 
ew bi “propaganda ji bo rêxistinekê” tawanbar kiri bû! 
(netkurd.com, 15.06.2012) 

SEROKÊ KEVN Ê TIRKIYÊ “ÖZAL” RASTÎ 
“ÖCALAN” LI KURDISTANAIRAQÊ DIBÛ 

Di hevpeyvîneke (interview) rojnama tirkî Takvim ê de, 
birêvebirê kevn ê serokê Tirkiyê Turgut Özal, Feyzi 
Işbaşaran, daxuyand ku Özal, li Kurdistana Iraqê rastî 
serokê PKKê, Abdullah Öcalan, dihat ji bo dîtina ça- 
reyekê ji pirsa kurdî re. 

(rizgari.org, avestakurd.net, 16.06.2012) 

Serok Özal di diyeke kurd bû. Bi fermî, ew ji sedema 
boraneke (krîz) dil mir. Lê, li gel riswayan (protêsto), tu 
“otopsî” ne hat aşkere kirin. Gelek kes, jina wî jî ji nav 
wan, heta nuha bawer in ku ew ji aliyê servîsên dizzî 
yên dewletê hati bû kuştin, ji bo ku nehêlin ku çareyek 
ji pirsa kurdî re bê dîtin. 

(Buroya Kurdî) 

SERHILDANEKE LI ZÎNDANA RIHA (URFA) 

Di 16 Hezîran 2012 de, şewatek li şaxa 15C a zîndana 
Riha (Urfa) bû. 16 girtî mirin û 60 jî birîndar bûn. Ev 
yek hişt ku serhildaneke girtiyan bibe. Di vê zîndanê de 
300 girtî dikarin bimînin, lê jimara wan gihajtiye 1.070. 
Ji girtiyan, parlementerê partiya kurdî BDPê, Ibrahim 
Ayhan. 

(netkurd.com, avestakurd.net, 17.06.2012) 

ŞAREDARÊ WANÊ TÊ DÛRXISTIN 
Wezareta hundir ferman jikarderxistina şaredarê bajarê 
Wanê, Bekir Kaya da. Ew bi “alîkarîkirina rêxistinekê” 
hatiye tawanbar kirin. Di tevgereke polîsî li malan de, 
Kaya di 07 Hezîran 2012 de ji aliyê polîs hat ragirtin û 
piştre birin zîndanê. 

(avestakurd.net, 18.06.2012) 

SEROKÊ “BDP”ê BANGÎ RAWESTANDINA 
ŞERR DIKE 

Piştî mirina 8 serbazan û 10 çekdarên PKKê li Colemê- 
rgê (Hakkari) (li bultena me ya buhurî, N° 87, binêre), 
serokê partiya kurdî BDPê, Selaheddin Demirtaş, li 
civîneke koma xwe li parlementê peyivî û xwest ku 
PKK hemî şerrên xwe û hukûmeta tirkî tevgerên xwe 
yên leşkerî rawestîne. Ev yek ji bo dayîna bextekê 
(şans) ji çareyeke ramyariyî (siyasî) re. 

(avestakurd.net, 19.06.2012; riz.gari.org, 20.06.2012) 

SEROKÊ KURDISTANA IRAQÊ ŞERRAN TA- 
WANBAR DIKE 

Di 19 Hezîran 2012 de, serokê Kurdistana Iraqê, 
Mesûd Berzanî, daxuyaniyeke nivîskî kir û tê de şerrên 
li Colemêrgê, ku tê de 8 serbaz (esker) hatin kuştin û 

16 jî birîndar bûn, tawanbar kirin û bangî çaryeke 
aşîtiyane ji pirsa kurdî li Tirkiyê re kir. 

(peyamner.com, rudaw.net, netkurd.com, 20.06.2012) 

SEROKÊ KURDISTANA IRAQÊ Û CÎGIRÊ SE- 
ROKÊ TIRK LI TÊLÊVÎZYONE 

Di 20 Hezîran 2012 de, kanala têlêvîzyona dewletê ku 
bi zimanê kurdî diweşîne, TRT 6, hevpeyvînek bi se- 
rokê Kurdistana Iraqê, Mesûd Berzanî, û cîgirê serok- 
wezîrê tirk, Bulent Armç, re kir. Berzanî tê de kuştina 8 
serbazên ku me li jor gotin tawanbar kir û spasiya se- 
rokê tirk Recep Tayyip Erdogan, ji bo gavên ku ber bi 
Kurdên Tirkiyê avêtin, kir. 

(avestakurd.net, rizgari.org, 20.06.2012) 

BOMBEKIRINA KURDISTANA IRAQÊ 

Di 19, 20, 23 û 30 Hezîran 2012 de, leşkerê tirkî 
navçeyên sînorî yên Kurdistana Iraqê, ji bo lidûketina 
PKKê, bombe kirin. 

(Capemeniva Kurdî) 

SEROKÊ PARTIYA “CHP’ ê Û ZIMANÊ KURDÎ 

Serokê partiya dijberiya (muxalefet) tirkî CHPê, Kemal 
Kiliçdaroglu, bersîv dan pirsên rojnamevanên kanala 
têlêvîzyonê CNN Tûrk û ji wan re got ku ew alîgirê 


SEROKWEZÊRÊ KURD LI TIRKIYÊ 

Di 04 û 05 Hezîran 2012 de, serokwezîrê Kurdistana 
Iraqê, Nêçîrvan Berzanî, çû Istanbulê ji bo beşdarbûna 
Foruma Aborî ya Cihanî. Pê re wezîrê kaniyên sirûştî 
(tebîî) Dr. Aştî Hewramî, ê planê Dr. Elî Sindî û ber- 
pirsiyarê pêwendiyên derve Fellah Mustafa hebûn. Li 
derveyî vê civîna bilind, ew rastî serokwezîrê tirk Re- 
cep Tayyip Erdogan, û piştre wezîrê karên derve Ahmet 
Davutoglu, hat. Her du alî li ser pêwendiyên dualiyî 
peyivîn û xurtkirina wan di warên abor (êkonomî) û 
ênêrjiyê de dilniya (te’kîd) kir. Û wan rewşa Rojhilata 
Navîn û Iraqê û pêwîstiya çarekirina pirsên (problêm) 
di navbera herêma Kurdistanê û hukûmeta iraqî de, di 
çarçeva destûra iraqî de, giftûgo kirin. 

Eger em werin pirsa PKKê, Berzanî bi israr got ku pirsa 
kurdî ne bi çekkan, lê bi awayên aşîtiyane û ramyariyî 
(siyasî), dikare bê çare kirin. 

Li forumê, wezîrê kurd ê kaniyên surûştî, Dr. Aştî He- 
wramî, daxuyand ku nuha Kurdistana Iraqê di rojê de 
350.000 bermîl pêtrol derdixîne, ku di 2015 de ewê ka- 
ribe di rojê de milyonek bermîl derxîne û di 2019 de 
ewê di rojê de ev jimar bigihêje 2 milyon bermîl. 
(pevamner.com, 05.06., netkurd.com, avestakurd.net, 

nefel.com, 06.06.2012) 


hînkirina zimanê kurdî, lê ne perwerdekirina bi zimanê 
kurdî (hînkirina hertiştî bi kurdî), ye. Û wî got jî : “Em 
welatekî ku gelek zanavên (nasname, identitê) wî yên 
êtnîkî hene ne, lê zanava bilindtrîn tirkî ye. Eger hûn 
perwerdê bi vî awayî bikin, ewê rê ji perçebûna welat 
re vebe. Rewşa Beljîka xuya e ”. 

(rudaw.net, 28.06.2012) 

Divê ku meriv zanibe ku Kemal Kihçdaroglu Kurdekî 
elewî ye ! Serokê berê yê vê partiyê, Bûlent Ecevit, jî 
Kurd bû. CHP partiyeke kemalîst û gelek nasyonalîst e. 
Mixabin, weka li bal hemî gelan, Kurdên assîmîlebûyî 
yan nîv-assîmîlebûyî ji Tirkan Tirktir in. 

(Buroya Kurdî) 

RAGIRTINA KUJERÊ NIVÎSKAR MUSA ENTER 

Di 1992 de, nivîskarê kurd ê navdar, Musa Enter, li 
Şirnexê (Şimak) hat kuştin. Heta nuha, kujerê wî ne hati 
bû nas kirin. Lê di 29 Hezîran 2012 de, ew li mala xwe, 
bi fermana dozkarê (prokuror) komarê yê Diyarbekirê, 
hat ragirtin. Ew Hamit Yildirim, parêzerê gund (mîlîsê 
dewletê yê li dijî PKKê) û «poşamanekî» berê 
(PKKciyekî berê) ye. Gelek belge li bal wî hatin dîtin. 
(avestakurd.net, 29.06 ; netkurd.com, 30.06.2012) 


UNAMI LI KURDISTANÊ 

Serokê servîsa pêwendiyên derve yên Kurdistana Iraqê, 
Fellah Mustafa, civîneke danûstendinên bi nimînen- 
deyên (temsîlcî) hemî sazendeyên (institution) UNAMI 
(United Nations Assistance Mission) li Iraqê û ajansên 
din ên UNê (Rêxistina Neteweyên Yekbûyî) ku li 
navçeyê kar dikin re pêk anî. 

Fellah Mustafa got ku ji avakirin û pêşvebirina jêrxa- 
neyê (infrastructure) dûrtir, girîng e ku meriv bîne bîra 
xwe ku destgehên hukûmetekê, zagon (qanûn) û civaka 
sîvîl, berê ku ev guheritên ku bêtir xuya dibin bibin, 
hatin ava kirin. 

Serokê buroya herêmî ya UNAMI li Hewlêrê, Sokol 
Kondi, got ku ew Hukûmeta Herêma Kurdistanê (KRG) 
weka nimûne (misal) ji bo hemî Iraqê dibîne. 
(pevamner.com, 05.06.2012) 

EWÊ ÇÊKÎ ÊLÊKTRÎKÊ LI KURDISTANÊ PÊK 
BÎNE 

Di 07 Hezîran 2012 de, bi amadebûna serokwezîrê 
Kurdistanê, protokolek di navbera Banka Export a Çêk 
û şirketa kurdî KAR de, li ser avakirina navendeke 
çêkirina êlêktrîkê bi hêza 1000 mêgawat, hat wajo 
(imza) kirin. 


KURDISTANA IRAQÊ 

Merasîm bi amadebûna wezîrê pîşesazî (sinaet) û ba- 
zarganiyê yê Kurdistanê, balyozê çêk li Iraqê, serokê 
banka « export» a çêkî, serokê şirketa kurdî KAR, du 
şirketên tirkî PSG û Renesans, û jimareke wezîr, 
parêzgar (walî), dîplomat, karsaz «buisnessmen» û 
nimînendeyên mêdya bû. (peyamner.com, ave- 
stakurd.net, 07.06.2012) 

KONGREYA KURDÎ-AMERÎKÎ LI SER OLAN 

Enstituya Amerîkî li Hewlêrê, bi hevkariya wezareta 
ewqafên Kurdistanê, kongreyek li ser biherejiyana olî 
(dînî) û rola olan di parastina aşîtî û ewlehiyê (emniyet) 
de pêk anî. Ewê hefteyekê bajo (dewam bike). 
(aknews.com, netkurd.com, 11.06.2012) 

Ev kongre piştî xwepêşandaneke tund (bi şiddet) a cu- 
hanan (li bultena me ya buhurî, N° 86, binêre) bû. 

(Buroya Kiirdî) 

FIRRÎNA YEKEMÎN KURDISTAN-ÎRAN 

Di 11 Hezîran 2012 de, firrîna yekemîn a Hewlêr-Teh- 
ran dest pê kir. Ew ji aliyê şîrketa firokeyan (tayyare) a 
îranî, Mahan, tê dabîn (te’mîn) kirin. Birêvebira 
firokexana (aêroport) navneteweyî ya Hewlêrê, Telar 
Fayiq, got ku di destpêkê de ewê ev firrîn heftane bin, 
lê piştre ewê bibin rojane. 

(rudaw.net, aknews.com, 11.06.2012) 

CARDIN PÊTROL LI KURDISTANÊ 

Şirketa mezzin a norvêjî ya pêtrolê, DNO, pêtrol li 
nêzîkî Zaxo dît. DNO li Kurdistanê ji 2004 de dixebite 
û ew yekemîn şîrket e ku li pêtrolê digerre. Buroyeke 
wê li Hewlêrê heye. 

(netkurd.com, 12.06.2012) 

ŞANDEKE BRÎTANÎ LI KURDISTANÊ 

Di 13 Hezîran 2012 de, serok Mesûd Berzanî pêşwa- 
ziya şandeke Encumena Bazarganiyî ya Iraqî-Brîtanî, bi 
serokatiya Banoress Emma Nicholson, endama Odeya 
Lordan a brîtanî, kir. 

Banû Nicholson got ku pêşveçûna aborî li Kurdistanê 
vê encumenê han dide (teşwiq dike) ku pêwendiyên 
xwe pê re xurttir bike. Mîrza Berzanî jê re rewşa erênî 
(baş, positif) a Kurdistanê, ji aliyê ewlehiyî, ramyariyî, 
idarî, aborî û bazarganiyî, ravekir. 

(peyamner.com, 13.06.2012) 

PÊŞANGEHEKE ÎRANÎ LI FWARA NAVNETE- 
WEYÎ YA HEWLÊRÊ 

Di 13 Hezîran 2012 de, 7mîn pêşangeha bazarganiyî ya 
îranî ya 4 rojî li Fwara Navneteweyî ya Hewlêrê, bi 
amadebûna wezîrê bazarganî û pîşesaziyê yê Kurdistanê 
Sinan Çelebî, parêzgarê (walî) Hewlêrê Newzad Hadî, 
parêzgarê Urmiyê (li Kurdistana Iranê), karsazên kurd û 
mêvanên din, hat vekirin. 

165 şîrketên îranî ji 19 parêzgehên Iranê tê de berhem û 
xizmetên xwe pêşan dan : amûrên (alet) malê, yên 


pîşesaziyî (sina’î), têknolojîk, barkirin (transport) û 
berhemên xwarinê. 

Fwara Navneteweyî ya Hewlêrê di 2005 de hat ava ki- 
rin û heta nuha 40 pêşangehên navneteweyî tê de hatine 
vekirin. 

(rudaw.net, aknews.com, 13.06.2012) 

ÊRÎŞÊN TÊRRORÎST LI NAVÇETÊN EREBKIRÎ 
YÊN KURDISTANÊ 

Di 13, 14, 17, 19 û 20 Hezîran 2012 de, êrîşên têrrorîst 
li Mûsil, Sa’diye, Kerkûk û Celewla bûn. Bi giştî, 9 kes 
mirin û 38 birîndar bûn. 

(Çapemeniya Kurdî) 

KONSULXANA FRANSÎ VÎZAYAN DIDE 

Lihevkirinek di navbera hukûmeta Kurdistanê, balyozê 
Fransa li Iraqê û konsulê fransî li Hewlêrê, Frêdêric 
Tissot, de hat wajo (imza) kirin. Bi vî awayî, ewê kon- 
sulxana fransî karibe vîzayan bide kesên ji xelkê Kur- 
distanê ku bixwazin biçin Fransa. 

Peyamner.com, 14.06.2012) 

SEREDANA RAWÊJKARÊ CÎGIRÊ SEROKÊ 
AMERÎKA 

Di 14 Hezîran 2012 de, serokê Kurdistanê Mesûd Ber- 
zanî pêşwaziya şandeke bilind a amerîkî, bi serokatiya 
Tony Blinken, rawêjkarê (muşawir) cîgirê serokê 
amerîkî ji bo karên ewlehiya neteweyî, Joseph Bayden, 
kir. Her du alî li ser rewşa dawîn a Iraqê, tecrubeyên 
rastkirina pêvajoya (processus) ramyariyî (siyasî) û 
desthilatê li Iraqê giftûgo (munaqeşe) kirin. 

Mîrza Berzanî bi awakî vekirî got ku sedema vê rewşa 
nuha li Iraqê nebicîanîna destûra iraqî û lihevkirinên 
din, ku di navbera partiyên ramyariyî de hati bûn wajo 
kirin, e. U wî got jî ku ev yek nayê pejirandin (qebûl ki- 
rin) û ku divê ku çareyeke rast bê dîtin. 

(peyamner.com, 14.06., nefel.com, 16.06.2012) 

KONFÊRANSA ŞÎRKETÊN NAVNETEWEYÎ 

Yek ji kevntirîn şîrketên rawêjkariya (muşawere) kar- 
saziyê (buisness) li Rojhilata Navîn, MEED, ku di 1957 
de ava bûye, li Hewlêrê konfêranseke du rojan ji bo 
şirketên navneteweyî pêk anî. 120 şîrket, ji 10 welatan, 
beşdarî wê bûn : Bulgaria, Misir, Iran, Iraq, Qeter, 
Tirkiye, Brîtanya Mezzin, Amerîka, Mîriyên Erebî û 
Uman. 

Banû Newroz Mewlud Emîn, birêvebira giştî ya « Kur- 
distan Investment Board», bal kişand Zagona Ber- 
hemanînê (Investment) li Kurdistanê, yek ji zagonên 
herî vekirî ji berhemanînên biyanî li Rojhilata Navîn re. 
Wê ferzendên (firset) berhemanînê di gelek waran de 
ravekirin (gotin, dan nas kirin). Serokê servîsa 
pêwendiyên derve, wezîr Fellah Mustafa, li ser 
pêşveçûna mezzin a Kurdistanê ji 2003 de peyivî û got 
ku nuha 450 projeyên girîng, ên bi nirxê (qîmet) 20 
milyar dolar, zêde bûne. 

Serokê MEED, Edmund O’Sullivan, got ku ew gelek 
dilxweş e ku ev konfêrans li Hewlêrê bû û ku gelê kurd, 
bi saya siyasetên wî yên bi baldan û pragmatîk (pratîk), 
alaneke ku tê de kirina “buisness”ê, ne tenê li Kurdis- 
tanê, lê li tevayiya Iraqê, hêsan e ava kir. 
(peyamner.com, 13.06.2012) 

VEKIRINA NIMÎNENDETIYEKÊ LI OTRÎŞÊ 

Di 15 Hezîran 2012 de, li Vyênna vekirina nimînende- 
tiya (buroya temsîlkirinê) Hukûmeta Kurdistana Iraqê, 
bi amadebûna berpirsiyarê pêwendiyên derve yê Kur- 
distanê, Fellah Mutafa, û balyozê Iraqê li Otrîşê 
(Nêmsa), Sirûd Necîb, bû. Bi vê hincetê (munasebet), 
cîgirê serokwezîr û wezîrê otrîşî yê karên derve, Dr. 
Michael Spindeleger, got ku Otrîş dixwaze ku buroyekê 
li Hewlêrê veke. 

(peyamner.com, _ avestakurd.net, _ aknews.com, 

16.06.2012) 

HUKÛMETA IRAQÎ Û ŞÎRKETA AMERÎKÎ YA 
PÊTROLÊ “EXXON MOBIL” 

Rawêjkarê (muşawir) serokwezîrê iraqî, Elî El-Mûsewî, 
daxuyand ku di Hezîran 2012 de serokwezîrê iraqî Nûrî 
El-Malikî nameyek ji serokê amerîkî Barak Obama re 
nivîsî û tê de jê xwest ku ew nehêle ku şîrketa amerîkî 
ya pêtrolê Exxon Mobil li Kurdistanê kar bike, ku eger 
na ewê ev yek bibe kaniya pevçûnê (nexweşî) li Iraqê. 
(avestakurd.net, 20.06.2012) 

WEZÎRÊN KARÊN DERVE YÊN SWÊD, BUL- 
GARYA Û POLONYA LI KURDISTANÊ 


Mîrza Berzanî ji mêvanên xwe re rewşa Kurdistanê li 
hemberî borana (krîz) mezzin a iraqî, rewşa li Sûriyê û 
pêşeroja Rojhilata Navîn aşkere ravekirin. Û wî girîn- 
giya pêwendiyên Kurdistanê bi welatên Yekîtiya 
Ewropî re dilniya kir. Wî spasya Swêdê, ku deriyên 
xwe ji penaberên kurd re vakiri bûn û di rewşên zor de 
alîkariya wan kiri bû, kir. 

Şanda ewropî got ku ewê rapporekê li ser seredana xwe 
ya welatên Rojhilata Navîn amade bike û wê pêşkêşî 
civîna wezîrên karên derve yên Yekîtiya Ewropî bike. 
(peyamner.com, avestakurd.net, nefel.com, 24.06.2012) 


KURDISTAN LI PIK-NIKA MEZZIN A HERE- 
MAN LI POLONYA 

Di destpêka Hezîran 2012 de, Kurdistana Iraqê beşdar 
bû lOmîn Pîknîka Mezzin a Herêmên Ewropa û Cihanê 
« The lOth Great Picnic - Regions of Europe and the 
World», ku li Pszczyna, li herêma Malopolska, li 
Başûrê Polonya bû. Ew ji aliyê buroya Nimînendeyê 
(temsîlcî) Hukûmeta Herêma Kurdistanê li Polonya, 
Ziyad Reûf, û Navenda Kurdî ji bo Agahdarî û Bel- 
geyan « Kurdish Center for Information and Documen- 
tation » (KCID) li Krakovî hati bû temsîl kirin. 

Weka herêmên (navçe) din li cihanê, Kurdistan stan- 
deke (mase) agahdariyê, li bin koneke ku li ser wê ala 
kurdî pêl dida, vekir. Bi deh hezaran kes beşdarî vê 
bûyerê bûn. 

(Krg-Polonva, 22.06.2012) 



Di 24 Hezîran 2012 de, serokê Kurdistana Iraqê, 
Mesûd Berzanî, bi hev re pêşwaziya wezîrên karên 
derve yên Swêdê, Karl Bildtk; Polonya, Radoslaw 
Sikorski ; û yê Bulgarya, Nikolay Meladenov, kir. Ev 
yek bi amadebûna serokwezîrê kurd Nêçîrvan Berzanî, 
cîgirê serokwezîr Imad Ehmed û jimareke wezîrên Kur- 
distanê. Piştre konfêranseke çapemeniyê ya hevrayî hat 
kirin. 


FILLEYEN IRAQE SPASYA SEROK BERZANI 
DIKIN 

Nimînendeyê fermî yê rêxistina ramyariyî (siyasî) ya 
Kildanî, Suryanî û Asûriyan, Ziya Pêtros, daxuyaniyek 
weşand û tê de spasiya serokê Kurdistanê, Mesûd Ber- 
zanî, kir ji bo ku wî mûçeyên (maaş) filleyên ku ji ba- 
jarên Başûr û Navenda Iraqê û ji Bexdadê reviyan û 
pena bûn (iltica) Kurdistana Iraqê dan. Hukûmeta 
fêdêral li Bexdadê ne xwest ku dayîna mûçeyên wan 
dewam bike. Û Pêtros spasiya Berzanî ji bo piştgiriya 
wî ya hergavî ya filleyan kir. 

(peyamner.com, rizgari.org, 27.06.2012) 

PÊŞANGEHEKE NAVNETEWEYÎ LI HEWLÊRÊ 
Di 27 Hezîran 2012 de, fwara navneteweyî ya « furni- 
ture » û sarkirina hewa (Fair of furniture and air condi- 
tioning) li Hewlêrê dest pê kir. 150 şîrket, ji 10 welatan, 
beşdarî wê bûn. Ewê 4 roj bajo. Sinan Çelebî, wezîrê 
pîşesazî û bazarganiyê yê Kurdistana Iraqê ; Newzad 
Hadî, parêzgarê Hewlêrê, û jimareke karsaz û berhema- 
niyên biyanî û hundirî beşdarî vekirinê bûn. 

(rudaw.net, 28.06.2012) 

KURDISTANA ÎRANÊ 


LEŞKER QAÇAXÇIYAN BOMBE DIKE 

Leşkerê îranî bê rawestan sînorên Kurdistana Iranê 
bombe dike ji bo ku li dû qaçaxçiyan biçe. Di demeke 
nêzîk de, Kurdek, Ferşed Derbasî, hat kuştin û duduyên 
din, Muhammed Nûrî û Faysal Derbesî, hatin birîndar 
kirin. 

Li gora ajansa ANFê, di 2012 de ji kêmasî ve 10 kes ji 
aliyê leşkerê îranî li sînorên Kurdistana îranê bi Tirkiye 
û Iraqê re hatin kuştin. Di 9 mehên dawîn ên 2011 de, ji 
80 sîvîl bêtir ji aliyê leşkerên îranî û tirkî hatin kuştin û 
60 jîn birîndar kirin. 

34 XWENDEKAR TÊN VEGERANDIN KURDIS- 
TANA IRAQÊ 

Di 06 Hezîran 2012 de, li gora ajansên taxî (mehellî), 
34 xwendekar li Zanîngeha Kurdistanê, li Sinê 
(Sanandaj), li Kurdistana Iranê, hatin vegerandin Kur- 
distana Iraqê. Ev yek piştî ku ew di katjmêr (saet) 7ê 
sibê de çend saet hatin ragirtin, piştre bi hogiriya serba- 
zan (esker) birin Başmaxtê, bê ku hûrûmûrên xwe 
bibin. Yek ji wan, Saman Azîz, daxuyand ku wan li 
Sinê ji nêzîkî 9 mehan de dixwend û ku wan pereyê 
hemî masrefên xwe dane. Xwendekarekî din, Huseyn 


XWEPÊŞANDAN LI KURDISTANÊ 
Di 23 û 24 Hezîran 2012 de, xwepêşandan (meşîn) li 
bajarên cihê yên Kurdistanê û li taxên kurdî yên Şam û 
Helebê bûn. 

(Kurdwatch.org, 01.07, 12.06.2012) 

RAGIRTIN ÛKUŞTINA KURDAN 

Di 09 Gulan 2012 de, 4 endamên Partiya Yekîtiya 
Dêmokratîk (PYD, baskê sûrî yê PKKê) li taxa kurdî ya 
Helebê, Şêx Meqsûd, di dema pevçûnên bi alîgirên re- 
jîma sûrî re de, hatin kuştin. 

(kurdwatch.org, 31.05.2012) 

Serbazê (esker) kurd Muhammed îdan Birxanî, ji bajarê 
Serê Kaniyê, ji aliyê servîsên ewlehiyê yên sûrî li nêzîkî 
Idlibê, li Rojavaya Sûriyê, hat kuştin ji bo ku wî ne 
xwest ku agir berde dijberan (muxalif). 

(rudaw.net, 06.06.2012) 


Ahmed, ji mêdyayên taxî re got ku polîs ji wan re bi- 
tenê got ku wî fermana ragirtin û sirgûnkirina wan ji 
wezareta perwerdeya bilind stend. 

(pevamner.com, 07.06.2012) 

FIROTINA PÊTROLÊ 40% KÊM BÛYE 

Di 13 Hezîran 2012 de, li gora BBC, Ajansa Navnete- 
weyî ya Ênêrjiyê (IEA) daxuyand ku ji destpêka 2012 
de asta (sewiye) firotina (export) pêtrolê li Iranê 40% 
nizm bûye. Li gora vê ajansê, îran di rojê de 3 milyon û 
300.000 bermîl pêtrol derdixîne, lê ku dikare jê bitenê 
15-25% ji derve re bifiroşe (export), ji sedema ambar- 
goya Amerîka û Ewropa. 

(aknews.com, 13.06.2012) 

CIVÎNÊN 11 PARÊZGARÊN IRAQ Û ÎRANÊ LI 
KURDISTANÊ 

Di 23 û 24 Hezîran 2012 de, li Kirmanşahê, li Kurdis- 
tana Iranê, civîneke fireh di navbera 11 parêzgarên 
(walî) parêzgehên Urmiye, Sine, Kirmanşah û Ilamê 
(Kurdistana Iranê), Xuzistan (Başûrê Iranê), Hewlêr û 
Suleymaniye (Kurdistana Iraqê), Dyala, Wast û Basra 
(Başrû Iraqê) bû. 

(rudaw.net, 25.06.2012) 


Partiya Yekîtiya Dêmokratîk li Sûriyê daxuyand ku 
Muhammed Reûf Mustafa, berpirsiyarê partiyê li 
navçeya Efrînê û Çiyayê Kurdan, ji aliyê hêzên ewle- 
hiyê yên sûrî hat ragirtin û ku ew nuha li zîndana na- 
vendî ya Helebê ye. Vê partiyê got jî ku Mustafa ji sê 
salan de ji nexweşiya dil dêşe. (rudaw.net, 06.06.2012) 
Di 06 Hezîran de, Hesen Seîd Xelo, xortekî kurd ku ji 
gundê Girkê Dijwêr, qezayê Dêrikê, ye, bi şev bi kêr, 
dema ku wî dergevaniya bexçeyekê li nêzîkî Şamê di- 
kir, hat kuştin. 

(rudaw.net, 07.06.2012) 

Serbazê kurd Hazim Mehmûd Ebbas, ji gundê Girê Reş 
yê Dêrikê, li nêzîkî Şamê, dema ku wî xizmeta leşkerî 
dikir, hat kuştin. Malbata wî daxuyand ku ew di 16 
Hezîran de bi kuştina wî hat agahdar kirin, bê ku 
desthilatên sûrî agahdariyan li ser sedem û awayê vê 
kuştinê bidin wê. 


KURDISTANA SÛRIYÊ 

Rêxistinên mafên mirov dibêjin ku piraniya serbazên 
kurd ku napejirînin (qebûl nakin) ku agir berdin xwepê- 
şandiyan ji aliyê serokên xwe bixwe tên kuştin. 
(rudaw.net, 14.06.2012) 

Di 23 Hezîran de, serbazên sûrî ji ciyê xwe agir berda 
otobuseke ku ji Qamişlî diçû Deyr El-Zorê. Kesek hat 
kuştin û 8 jî, ku ji wan ajo (şoffor) Abdul-Azîz Huseyn 
û alîkarê wî Muhammed Barawî, hatin birîndar kirin. Di 
hefteyên dawîn de, otobusên şîrketên kurdî, ku di 
navbera Qamişlî û Deyr El-Zorê de diçin, bi rêkûpêk 
(awakî muntazam) ji aliyê leşker tên êrîş kirin. Du ajo, 
Barakat Dawûd û Umar Alî, birîndar bûn. (kurd- 
watch.org, 30.06.2012) 

Di 25 Hezîran de, du cuhanên kurd, Ezîz Îbîş, xwende- 
karekî ragihandinê, û Berxwedan Mustafa, xwende- 
karekî huqûqê, li ber xwaringehekê (rêstoran) hatin re- 
vandin. Tukes nizane ew li ku ne. 

(avestakurd.net, 26.06.2012) 

PYD LI EFRÎNÊ ÊRÎŞÎ KURDAN DIKE Û WAN 
DIREVÎNE 

Di 03 Hezîran 2012 de, rûniştevanên gundê Basûta, li 
nêzîkî Efrînê, avakirina bingehên çavdêriyê (kontrol) 
« checkpoint » ne pejirand (qebûl ne kir). Loma, en- 
damên PYDê dora gund pêça û 7 çalakvanên kurd ên 
encumenên koordinasyona taxî revandin. Pevçûn 
derketin û piştre servîsên dizzî piştgiriya PYD kir. Ke- 
sek birîndar bû. Dema ku gundiyan pejirand ku van 
bingehên çavdêriyê ava bikin, ev qurban hatin azad ki- 
rin. Di dema avakirinê de, servîsên dizzî amade bûn. 
(kurdwatch.org, 11.06.2012) 

Di 07 Hezîran de, 12 kesên ku berê rojekê li gundê Sî- 
nka, li nêzîkî Efrînê, beşdar bûn civîneke dijberiya 
kurdî “Encumena Neteweyî ya Kurdî” ji aliyê PYDê 
hatin revandin. 

(kurdwatch.org, 11.06.2012) 

Li gora nûçeyên ku ji Efrînê hatine, PYDê (baskê sûrî 
yê PKKê) li vê navçê zilamên çekdar, ku ji navçeyên 
din ên Kurdistana Sûriyê hatine anîn, bi cî kirine. Ew 
çavdêriya xaniyan dikin, kesan radigirin û wan dibin 
ciyên dizzî. PYDê hin malên endamên xwe kirine 
“dadgeh”. Serokê partiya kurdî Azadî, Mustafa Cuma, û 
berpirsiyarekî vê heman (eynî) partiyê li Almanya, Dr. 
Welîd Şêxo, hatin tehdîd kirin. Endamekî Encumena 
Neteweyî ya Kurdî li Sûriyê, Ismaîl Hesen, û endamekî 
partiya Azadî li Efrînê ji aliyê PYD hatine zîndan kirin. 
(avestakurd.net, 08.06.2012) 

Di 15 Hezîran de, PYDê êrîşî xwepêşandiyên Encu- 
mena Neteweyî ya Kurdî li Efrînê kir. 3 
kes birîndar bûn. Piştî xwepêşandanê (meşîn), PYDê 3 
çalakvanan revandin. 

(kurdwatch.org, 21 û 24.06.2012) 


Di 24 Hezîran de, PYDê li sînorê Kurdistana Iraqê ko- 
meke ku Mustafa Cuma, serokê partiya kurdî Azadî, tê 
de bû ragirt. Cuma roja din hat azad kirin. Ew çû Kur- 
distana Iraqê û di 27 Hezîran de rastî serok Mesûd Ber- 
zanî hat. 

(nefel.com, 25.06, avestakurd.net, 25 û 27.06.2012) 

Di 27 Hezîran de, Dilyar Muhammed li Efrînê ji aliyê 
PYDê hat revandin. Ev xortê kurd ê 18 salî fîlmeke li 
ser xwepêşandaneke Cuhanên Efrînê dikişand. 
(avestakurd.net, 27.06.2012) 


PYD DADGEHAN VEDIKE 

PYDê “dadgeh” (mehkeme) li çend bajarên Kurdistanê 
vekirin : Qamişlî, Amûda, Kobanî, Dirbêsiyyê, Dêrik, 
Efrîn. Li Efrînê, serokê dadgehê Erebekî elewî, Husam 
Hirkûkî, ye. Li gora çalakvanan, pêwendiyên wî yên 
gelek xurt bi servîsên dizzî yên sûrî re hene. Endamên 
din ên vê dadgehê Kurd in : Mustafa Hamsuru, Iso 
Toto, Umar Berazî û Huseyn Biro. 

(kurdwatch.org, 11.06.2012) 

DIJBERIYA KURDÎ BI “PYD”ê RE LIHEVKIRI- 
NEK WAJO DIKE 

Di 11 Hezîran 2012 de, bi handana (teşwîq) serokê 
Kurdistana Iraqê, Mesûd Berzanî, Encumena Neteweyî 
ya Kurdî li Sûriyê bi “Encumena Gel”, ku girêdayî 
PYDê ye, protokoleke hevkariyê wajo (imza) kir. Ev 
rasthatin li Hewlêrê, li Kurdistana Iraqê, bû. Her du alî 
li ser 7 xalan li hev hatin : 1- Avakirina encumeneke 
bilind a her du Encumenan. 2- Encumeneke bicîanînê 
(tenfîzî) ku ewê çalakiyên hevrayî li navçeyan pêk bîne. 
3- Encumenên şaxan li hemî navçeyan. 4- Rawestan- 
dina hemî şerrên agahdariyê. 5- Rawestandina hemî 
çalakiyên çekdarî, li hemî navçeyan. 6- Avakirina en- 
cumenên hevrayî yên ne çekdarî yên xweparastinê. 7- 
Enumenên ji bo çarekirina pirsên (problêm) ku dikarin 
derkevin û pirsên civakî. 

Berpirsiyarekî buroya serokê Kurdistana Iraqê, Hemîd 
Derbendî, li civînê weka çavdêr amade bû û ev protokol 
wajo (imza) kir. 

Wajokerên Encumena Neteweyî ya Kurdî li Sûriyê 
(ENKS) Ebdulkerîm Beşşar, serok, û Hemîd Hecî 
Derwêş û Muhammed Mûsa bûn. Ji aliyê PYDê « En- 
cumena Gel », ev kes amade bûn : Ebdusselam Ehmed, 
serok, Sînem Muhemmed, Cihan Muhemmed, Mu- 
hemmed Reşo û Huseyn Koçer. 

(avestakurd.net, nefel.com, 14.06.2012) 

CIVÎNA DIJBERIYA SÛRÎ LIISTANBULÊ 

Di 09 Hezîran 2012 de, Encumena Neteweyî ya Sûrî li 
Istanbulê, li bin serokatiya Abdulbasit Seyda, Kurdekî 
ku li Swêdê dijî û ku ciyê Burhan Xelyûn stend, civiya. 

Seyda ji Ajansa Anadolu re daxuyanî kirin û bangî se- 
rokê sûrî Esed kir ku ciyê xwe ji alîkarê xwe, Farûq El- 

Şe’ra, re bihêle. Û wî got jî ku pirsa kurdî ya hemî 
Sûriyê ye û ku ew dikare di çarçeva Sûriyeke dêmokra- 
tîk de bê çare kirin. Bi ser de jî, wî got ku Tirkiye pişt- 
giriya şoreşa sûrî dike û bangî vî welatî kir ku derman û 
xwarin bişîne. 

(netkurd.com, 10 û 12.06.2012) 

SWÎSRA PERÊ SEROKÊ SÛRÎ DICEMIDÎNE 

Wezîrê swîsrî yê aboriyê daxuyand ku hukûmeta wî 70 
milyon frengên swîsrî, ku ji wan 20 milyon ên serokê 
sûrî Beşşar El-Esed in û yên mayîn ên endamên malbata 
wî ne, cemidandin. 

(avestakurd.net, 05.06.2012) 

UN QIRKIRINA ZAROKAN AŞKERE DIKE 

Encumena mafên mirov a UNê (Rêxistina Neteweyên 
Yekbûyî) rejîma sûrî weka xerabtirîn li cihanê, di warê 
qirkirina zarokan de, bi nav kir. Li gora rappora rê- 
xistinên mafên mirov, ji destpêka şoreşa sûrî de, 1.200 
zarok hatine kuştin. Bi ser de jî, zarok tên êşkence û te- 
cawuza cinsî kirin. 

(avestakurd.net, 12.06.2012) 

RAPPORA AMNESTY INTERNATIONAL 

Di 14 Hezîran 2012 de, Amnesty Intemational rappora 
xwe li ser Sûriyê weşand. Lêgerên wê seredana 23 bajar 
û gundan li parêzgehên (wilayet) Heleb û Idlibê, di 


navbera Nîsan û Gulan 2012 de, kir. Wan hevpeyvîn 
(interview) bi ji 200 kesan bêtir re, ku ji wan endamên 
kesên ku hatin kuştin û ku malên wan hatin têk dan (xe- 
rab kirin), kirin. 

Rawêjkara (şîretkar) Amensty, Donatella Rovera, ji 
Reuters TV re daxuyand ku wê nimûneyên dubarekirî 
yên hovîtiyê (wehşiyyet) li dijî sîvîlan dîtin. Wê got ku 
di her carê de jimareke mezzin ji serbazan bi awakî kurt 
lê hov diketin nav xaniyan, zilamên cuhan dikuştin û 
malên wan dişewitandin. Ên ku dihatin ragirtin li zîn- 
danê dihatin êşkence kirin. Û wê got jî ku piraniya van 
tecawuzan ji aliyê hêzên ewlehiyê yên dewletê û 
mîlîsên paraleşkerî li dijî gelheya sîvîl dihatin kirin. 
(pevamner.com, 14.06.2012) 

RAPPORA HUMAN RIGHTS WATCH 

Di 15 Hezîran 2012 de, rêxistina amerîkî ya serbixwe 
ya mafên mirov, Human Rights Watch, daxuyand ku 
serbaz û mîlîsên çekdar ên alîgirên hukûmetê tecawuz 
dikin zarokên 12 salî, keç û kurr, jî. 

Ev rêxistin dibêje ku wê nemaze li Humsê li 20 
tecawuzan di navbera Adar 2011 û Adar 2012 de 
lêgerîn kiriye. 


(pevamner.com. 

1 

15.06.2012) 





\ 


Buroya Kurdî Bultenaya agahdariyê n° 87 Tîrmeh 2012 rûpel 10 ji 12 









NUÇEYEN ÇANDIYEN KURDI LI CIHANE 


KURDEK MAMOSTEYÊ “FITNESS”ê YÊ 
STRANBÊJEKE SWÊDÎ YE 

Di 26.05.2012 de, stranbêja swêdî ya navdar, ku xelata 
Eurovisionê li Bakû, li Azerbaycanê stend, dawuyand 
ku yek ji sedemên biserketina wê temrînên mamosteyê 
wê yê “fitness”ê yê kurd, Nebez Qurban, Kurdekî Iraqê 
ku ji zarokiya xwe de li Swêdê dijî, ne. Ew mamosteyê 
klubên fitnessê yên swêdî û hollandî û kapîtênê koma 
tîma football’a cuhanên swêdî ye. 

(rudaw.net, 09.06.2012) 

MIRINA MUZÎKVANEKÎ KURD Ê CIHÛ LI IS- 
RAÎLÊ 

Di 04 Hezîran 2012 de, muzîkvanê kurdê cihû, Nîsan 
Emran Sûrçî, di temenê (umr) 90 salî de li gundê 
“Aichpof’ê, yê bajarê Berheva, li Israîlê wefat kir. Riha 
(esl) wî ji Kurdistana Iraqê, ji gundê Hîza, ya qezayê 
Bicîlê, navçeya Behdînanê, bû. Wî li amûrên (alet) cihê 
yên muzîka kurdî dixist. 

Weka piraniya Kurdên Cihû, ew ji aliyê rejîma partiya 
Baasê li Iraqê di 1951 de hat qewirandin Israîlê. Sûrçî 
berê çend salan goti bû : “Rast e ku di 1951 de em bi- 
carek ji Kurdistanê hati bûn birrîn, lê tukes nikare vê 
Kurdistana rengîn, vê Kurdistana girabuha, vê Kurdi- 
stana Dicle û Firatê û vê Kurdistana evînê ji dilê me 
derxîne”. Li Israîlê, weka gelek Kurdên din, ew bi 
kurdî dipeyivî, bi awayê kurdî li xwe dikir û dixwar û li 
amûrên kurdî dixist. Hemî ev tişt beşeke bingehî ya ji- 
yan Kurdên Israîlê ne. (aknews.com, 05.06.2012) 

BÎRANÎNA HELBESTVANÊ SEDSALA 16mîn, 
FEQIYÊ TEYRAN 

Di 05 Hezîran 2012 de, festivala çandî û hunerî ya du 
rojî, ji bo bîranîna Feqiyê Teyran, helbestvanê navdar ê 
sedsala 16 mî n, dest pê kir. Bûyer li Bahçe Sarayê, 
parêzgeha Wanê, ku helbestvan tê de dijiya, bû. Galêri- 
yeke fotoyan, perçeyên şano (theater), dîlan û xwendina 
helbestan hatin pêşkêş kirin. Qurdêleyên bi sor, zer û 
kesk, rengên ala kurdî, tê de pêl dikir. Serokê encumena 
şaredariyî yê Wanê, Bekir Kaya, û endamên partiya 
kurdî BDPê beşdarî wê bûn. 

(aknews.com, 06.06.2012) 


XELATÊN KU LI CIHANÊ JI KURDAN RE HAT- 
INE DAYÎN 


Balyozê Aşîtiyê li Ostralya 



Di 04 Hezîran 2012 de, serokê şaxa Ostralya ya 
Fêdêrasyona Aşîtiya Gerdûnî (Universal Peace Federa- 
tion), Griek Stone, li Sidney bawernameya (dîplom) 
Balyozê (sefîr) Aşîtiyê da Ferîd Mexmûrî, nivîskarek ji 
Kurdistana Iraqê ku li Ostralya dijî. Her sal, ev fêdêra- 
syon vê xelatê dide çend kesan. 

(rudaw.net, pevamner.com, 06.06.2012) 

Keçek li Tirkiyê di Takwando de lmîn e 
Keça cuhan Amedî Ceren Begom li şampyona 
takwando ji bo kesên 44 kg, li Tirkiyê, lmîn hat hil- 
bijartin. Berê jî, keçeke din a kurd, Özlem Ulaş, heman 
(eynî) xelatê stendi bû. Her du jî ji Diyarbekirê ne. 
(rudaw.net, 09.06.2012) 

Tîmeke futbolê sanwvona li Qibrisê destîne 
Li “tumwa”ya VIVA World Cup Kurdistan 2012, tîma 
Kurdistana Iraqê berra ya Qibrisa Bakur da û bû 
şampyon. 

(avestakurd.net, netkurd.com, 09.06; riz.gari.org, 

10.06.2012) 

Xelata lmîn ii stranbêi Tatlises re li Tirkivê 
Stranbêjê navdar ê kurd Ibrahim Tathses Xelata baştirîn 
stranbêjê muzîka fantêzî li 39mîn Fêstivala Pinpinîka 
Zêrîn stend. Piştî êrîşeke çekdarî, ew çend meh li 
nexweşxanê ma bû. Dema ku xelat stend, wî got ku 
kesên ku ev yek kir bawer dikir ku ewê hunda bibe, lê 
ku ew weka pinpinîkekê firriya û hat vê festivalê. 
(rudaw.net, 12.06.2012) 

Xelata lmîn a “bodvbuilding” li îtalva 
Sportîfê kurd Serdar Ismaîl li Venîzê Xelata lmîn a 
Fêstivala Navneteweyî ya “bodybuilding” (wabba, be- 
dewbûna laş) stend. Wî nîşaneke zêrîn û qedeha 
“coupe” şampyonayê stendin. 3 Kurd beşdarî vê 
şampyonayê bûn. Umer Faysal nîşaneke zêrîn ji bo beşa 
navîn stend. (Heftenameva Rûdaw, N° 151, 14.06.2012) 
Xelata 3rmn a atlêtîsmê li HoUanda 
Li şampyona Ewropa li Hollanda, Kurdekî Tirkiyê, 
Mehmet Nesim, Xelata 3mîn, nîşaneke ji bronz, stend. 
Di 2004 de, ji sedema teqîna mînekê (lexm) li navçeya 
Pasûrê, li nêzîkî Diyarbekirê, wî çavek hunda kiri bû. 
(rudaw.net, 28.06.2012) 

KONSÊREK LI ÇATAKê, LI TIRKIYÊ 

Koma «Stranên Xuşk» beşdar bû 3mîn Festivala 
Çatakê û tê de bi çar zimanan, tirkî, kurdî, erebî û er- 
menî, stira. 

(aknews.com, 11.06.2012) 

FÎLMEKE BELGEYÎ LI SER ZÎNDANA DIYAR- 
BEKIRÊ 

Piştî xebateke dirêj, fîlmçêker Akif Hasan, fîlmeke 
belgeyî li ser zîndana Diyarbekirê ya navdar, ku tê de di 
salên 1980 de (darba leşkerî ya 12.09.1980) bi sedan 
girtî bi awakî hov (wahşî) hatin êşkence kirin û kuştin, 
çêkir. Fîlm li Almanya û Kurdistanê hat çêkirin. Kesên 
ku tê de hati bûn girtin bi awakî vekirî tiştên gelek xe- 
rab ku jiyan gotin. 

(avestakurd.net, 14.06.2012) 

ŞANOYEK JI KURDISTANA TIRKIYÊ LI KUR- 
DISTANA IRAQÊ 

Di 13 Hezîran 2012 de, cara yekemîn, koma şanoya 
(thêatre) bajarê Diyarbekirê perçeyek li Suleymaniyê, li 
Kurdistana Iraqê, pêşkêş kir. Navê wê « Xulamê du 
mezinan » e. Çêkerê wê, Rukneddin Gun, yek ji 50 
navdartirîn li Tirkiyê ye. 

Di Gulan 2012 de, hunermendên perçeyên cihê yên 
Kurdistanê beşdar bû bûn Fêstivala Şanoya 
Diyarbekirê. Dilşad Huseyn, ji Kurdistana Iraqê, tê de 
lmîn hati bû hi 1 hi jartin. f rudaw.net, 25.06.2012) 


PEŞANGEHA INGILIZEKI LI KURDISTANA 
IRAQÊ 

Di 14 Hezîran 2012 de, wênekêşê (ressam) brîtanî Ben 
Hud 

son tabloyên xwe li galêriya Ismaîl Xeyat, li Su- 
leymaniyê pêşan dan. Ev berhem sirûştên (tabî’et) 
Brîtanya Mezzin û Kurdistanê nîşan didin. Hunermend 
daxuyand ku amanca wî derxistina hestên (sihh) mirovî 
yên hevrayî (muşterek) li hemberî hemî çandan e. 
(aknews.com, 15.06.2012) 

FÎLMEKE BELGEYÎ LI BRAZÎLYA 

Rlma belgeyî « I’m a White Mercenary » (Ez Serbazekî 
Bi Pere yê Sipî me), ya fîlmçêkerê ji Kurdistana Iranê, 
Taha Karîmî, li Fêstivala Navneteweyî ya Rlmê li 
Brazîlya hat nîşan dan. Ew kuştina 182.000 Kurdên 
Iraqê di 1988 de, di şerrê Saddam Huseyn yê bi navê 
« Enfal» de, dibêje. Ev fîlm tevî 65’ên din, ji 3.500 
berhemên ji 15 welatan, hat bijartin. 

(aknews.com, 28.06.2012) 

KONFÊRANSA AKADÊMÎKÊN KURD ÊN 
YEZÎDÎ LI ALMANYA 

Di 23 û 24 Hezîran 2012 de, nêzîkî 200-250 akadê- 
mîsyenên kurd ên yezîdî beşdar bûn konfêransa pêşîn a 
bi navê «Hevgirtina Akademîkerên Êzdî», li şare- 
dariya Bielefeldê, li Almanya. Gelek konfêrans li ser 
jiyana civakî ya Yezîdiyan, û nemaze li ser pirsên (pro- 
blêm) wan li Ewropa, hatin pêşkêş kirin. Cama 
giftûgoyên (munaqeşe) xurt di navbera guhdaran û 
konfêranskeran de, weka rola jinê di civaka yezîdî de, 
cinayetên namûsê, entêgrasyona yezîdiyan di civakên 
ewropî de û vebûna wan ber bi olên (dîn) din, bûn. Ba- 
beta konfêransê ya girîngtirîn bikaranîna zimanê kurdî û 
dûrketina cuhanan ji kurdîtiyê û ji ola xwe bû. 

Li gora rêxistinên yezîdî, li Almanya nêzîkî 60-80.000 
yezîdî, ku ji wan 7-10.000 li Bielefeldê, dijîn. Piraniya 
wan ji Kurdistana Tirkiyê ne, lê di salên dawîn de 
nêzîkî 3.000 ji Kurdistana Iraqê hatine. 

(rudaw.net, 30.06.2012) 


(fi 


FEOÊRATION 

WALLONIE-BRUXEILES 


BRUSSELS HOOFDSTEDELIJK GEWEST 

VLAAMSE GEMEENSCHAPSCOMMISSIE 



Ev bulten, bi alîkariya Vlaamse Gemeenschapscommissie (VGC) û Fêdêration Wallonie-Bruxelles, bi kurdî, 
fransî, hollandî û ingilîzî hatiye weşandin. 

